SA swemmer veroorsaak opskuddingZane Waddell. Foto: (AP Photo/Lee Jin-man) Zane Waddell het Sondag Suid-Afrika se eerste goue medalje van die Wêreldswemkampioenskapreeks in Suid-Korea gewen. Waddell (21) het ŉ opskudding veroorsaak toe hy die 50 m-rugslag in ŉ persoonlike beste tyd van 24,43 sekondes gewen het en is nou die wêreldkampioen in dié item. Die Rus Evgeny Rilov en sy landgenoot en die wêreldrekordhouer, Kliment Loeshnikov, was onderskeidelik tweede en derde. Waddell het sy plek in die finaal bespreek toe hy derde in die semifinaal in 24,72 sekondes klaargemaak het. Suid-Afrika het nou vier medaljes nadat Tatjana Schoenmaker vroeër ŉ silwermedalje in die 200 m‑borsslag verower het. Chad le Clos het reeds twee bronsmedaljes gewen in onderskeidelik die 100 m- en 200 m-vlinderslag.